钦定古今图书集成/明伦汇编/官常典/第743卷 > 王行健〈子奎光〉
## 钦定古今图书集成/明伦汇编/官常典/第743卷 > 王行健〈子奎光〉

按《蠡县志》：“行健，万历己未进士，任户部广东清吏司
主事，管仓差五月，报羡米二千馀石。管厂差六月，裁
匠人冒破二千馀两，管新饷库一年，报羡银六千馀
两。俱咨部纪录。九江口钞官，九江阅月，除正项解足
外，羡银四千五百两，尽数买铜解部公用，以亲老辞
官归养。台省时荐章七上，曾未之出。己巳兵薄都城”，
倡义赍本，捐饷千金，奉旨建坊，优旌林下修蠡两关
石桥，往来永赖。兵至蠡城，分守南门，汛地不离。同长
子廪生奎光殉难。